**Camiño de Santiago**

Autores/as: Uxía Romero Míguez, Jennifer Morales Vence, Álvaro Fernández Parente, Mario Magariños Feijoo, Brais Vila Gerpe

**Personaxes:**

-Alba (Paula Mujico Noya): Unha rapaza de 7 anos.

-Carme (Uxía Romero Miguez): Nai de Alba.

-María (Jennifer Morales Vence): Administrativa da oficina do peregrino.

Un final inesperado

(Alba e a súa nai chegan á porta da Oficina do Peregrino, despois de ter feito o Camiño de Santiago).

-Carme: Xa chegamos, estás contenta?

-Alba (cansa): Si, pero mi madriña, canta xente hai esperando para recoller o diploma!

-Carme (con voz doce): Non se chama diploma, senón Compostela....

-Alba (un pouco eufórica e alegre): Pois iso.

-Carme (con voz tranquilizadora): E non te preocupes, seguro que a cola vai rápido.

-Alba: (Torcendo o fociño) Ufff.... Veña imos poñernos na fila.

-Carme (cunhas risas no medio): Veña anda, vamos.

-Alba: (Tirándolle da manga) Mamá, podo ir ao baño?

-Carme: (Abrindo moito os ollos) Agora?!!!, non fuches antes?

-Alba (con voz mimosa): Si, pero coas muletas non me deu tempo.

-Carme: (Con voz doce) Está ben, veña vai, están alí. Pero apura.

(Tócalle a vez a Carme que se achega á mesa.)

(A rapaza segue no baño mentres atenden á nai).

-Carme (fala dirixíndose á administrativa): Ola, viña a recoller as Compostelas,unha para min e outra para a miña filla que está no baño, xa vén agora.

-María: Cantos anos ten a rapaza?

-Carme: Ten sete.

(Nese momento chega Alba do baño e interrompe a resposta).

-Alba: Que pasa?

-María: Cantos anos di que ten a rapaza?

-Carme e Alba:(Falan á vez) Ten/teño 7 anos.

-Carme: Por que?

-María (con voz desconfiada): Home, é que a rapaza parece máis cativa. Aínda así..., seguro que fixo o Camiño de Santiago? É que, aínda que de verdade tivese sete anos, segue sendo moi cativa e anda con muletas.

-Carme (enfadada): Que está vostede a insinuar, cre que non fixo o camiño?

-María: ( Con xesto e ton de voz de superioridade) Non insinúo nada, pero parece moi difícil que unha rapaza nesas condicións sexa capaz de facer o Camiño de Santiago.

-Carme (moi enfada e cun ton alto, pero sen faltar ao respecto): Ela fixo o camiño igual ca min e que todas as persoas que hai na sala! E aínda que só teña 7 anos puido facelo; e a escordadura pasoulle nos últimos dez quilómetros! Pero eu non teño por que darlle explicacións! Se non me cre, aquí ten o libriño do percorrido con todos os tramos marcados!

(A administrativa colle o libriño con desgana e comproba o que dixo Carme no ordenador). (Uns instantes despois).

-María: (Cun ton de desgusto) Pois si, tiña vostede razón, a rapaza fixo o camiño enteiro. (Levantando a vista cara Carme) Sinto o erro e pídolle desculpas.

-Carme: (Con ton suave e amable) Non hai problema, desculpada; entendo a equivocación.

-María: (Entregándolles as Compostelas) Adeus.

-Carme e Alba: (Con entusiasmo) Adeus! E grazas!

(Ao saír, diríxense á persoa que está ao final da fila)

- Carme: Desculpe, pode vostede sacarnos unha foto á miña filla e a min coa Compostela?

-Ambrosio: (Con entusiasmo) Por suposto! Será un pracer!

(Nai e filla posan, orgullosas e felices coa Compostela).

**Fin**

**Autores/as:**

-Uxía Romero Míguez. -Jennifer Morales Vence.

-Paula Mujico Corral. -Brais Vila Gerpe.

-Mario Magariños Feijó. -Álvaro Fernández Parente.